โรคหลอดเลือดเลี้ยงหัวใจตีบเกิดจากอะไร
ก. ภาวะหัวใจล้มเหลวคือกลุ่มอาการที่แสดงถึงการผิดปกติของโครงสร้างหัวใจ ไม่ว่าจะเป็นเส้นเลือดหัวใจ กล้ามเนื้อหัวใจ
ข. เกิดจากการมีไขมัน และเกร็ดเลือดไปจับอยู่ภายในผนังหลอดเลือดทำให้เลือดเดินไม่สะดวก เลือดไปเลี้ยงกล้ามเนื้อหัวใจไม่พอ 
ค. ภาวะที่คลื่นไฟฟ้าหัวใจทำงานผิดปกติหรือเกิดไฟฟ้าลัดวงจรในห้องหัวใจ ส่งผลให้หัวใจเต้นผิดจังหวะ 
ง. ภาวะที่หัวใจขาดเลือดและออกซิเจนที่ไปหล่อเลี้ยงหัวใจเนื่องจากหลอดเลือดหัวใจถูกปิดกั้นจากคราบพลัค
คำตอบคือ ข.  เพราะว่า โรคหัวใจที่สำคัญที่สุดคือโรคหลอดเลือดเลี้ยงหัวใจตีบ ซึ่งมีสถิติเป็นมากขึ้นเรื่อยๆ ในประเทศไทย โรคนี้เกิดจากการมีไขมัน และเกร็ดเลือดไปจับอยู่ภายในผนังหลอดเลือดทำให้เลือดเดินไม่สะดวก เลือดไปเลี้ยงกล้ามเนื้อหัวใจไม่พอ ทำให้กล้ามเนื้อหัวใจตาย ผู้ป่วยส่วนมากจะมีอาการเจ็บหน้าอกอย่างรุนแรง หัวใจอาจหยุดเต้นทันที ประมาณ 70 ของผู้ป่วยโรคนี้ จะตายก่อน มาถึงโรงพยาบาล ฉะนั้นมาตรการสำคัญที่จะไม่ให้ตายจากโรคนี้คือการป้องกันไม่ให้เกิดโรค แม้ว่าจะมีความก้าวหน้าในการรักษาโรคนี้อย่างมากมายก็ตาม ก็ยังมีคำถามถามอยู่เสมอว่าโรคนี้มีสาเหตุมาจากอะไร และจะป้องกันได้อย่างไร โรคนี้ไม่มีสาเหตุที่แน่นอนอันใดอันหนึ่งก็เช่นเดียวกับท่อประปาเมื่อใช้นานๆเข้าก็มีคราบจับภายในทำให้ตีบตัน บางบ้านก็ตีบเร็ว บางบ้านก็ตีบช้า เราเรียกว่าปัจจัยเสี่ยง ซึ่งแบ่งใหญ่ๆเป็น 2 ประการ คือ 1 ปัจจัยเสี่ยงชนิดเปลี่ยนแปลงไม่ได้ 2 ปัจจัยเสี่ยงที่เปลี่ยนแปลงได้ ซึ่งแยกออกเป็นชนิดสูง และชนิดต่ำ 1 ปัจจัยเสี่ยงชนิดเปลี่ยนแปลงไม่ได้ ได้แก่ อายุ เพศ กรรมพันธุ์ มักเป็นในผู้ที่อายุเกิน 40 ปี แต่อาจพบได้ในอายุ 20 หรือ 30 ปี เพศชายเป็นมาก เชื่อว่าเกี่ยวกับฮอร์โมน 2 ปัจจัยเสี่ยงที่เปลี่ยนแปลงได้ 21 ชนิดสูง ได้แก่ ไขมันในเลือดสูง สูบบุหรี่ ความดันเลือดสูง โรคเบาหวาน โรคอ้วน กรดยูรกในเลือดสูง 22 ชนิดต่ำ ได้แก่ ยาคุมกำเนิดบางอย่าง อุปนิสัยนั่งๆนอนๆ ไม่ได้ออกกำลัง บุคลิกภาพชนิดที่เรียกว่าไฟแรงเอาจริงเอาจัง ภาวะเครียด เป็นที่น่าสังเกตว่า ในสหรัฐอเมริกา ซึ่งมีผู้ป่วยโรคนี้มาก อัตราตายจากโรคนี้ลดลงถึงประมาณ 50 ภายใน 20 ปี เราน่าจะพิจารณาดูว่าเป็นเพราะเหตุใด เข้าใจว่า อันแรก ประชาชนอเมริกันได้เอาใจใส่ในการป้องกันรักษาโรคนี้อย่างจริงจัง อันที่สอง คือความก้าวหน้าในการรักษาโรคนี้ พบยาใหม่ๆ ในการรักษามาก ทำการผ่าตัด หรือใช้เครื่องมือไปขยายหลอดเลือดกันกว้างขวาง และเริ่มทำในขณะที่เริ่มเป็น มีการตรวจสุขภาพและตรวจสอบโรคหัวใจ และโรคอื่นๆ เช่น โรคความดันโลหิตสูง โรคเบาหวาน ฯลฯ กันอย่างสม่ำเสมอ
อายุรศาสตร์ (อายุรศาสตร์) - Internal Medicine